text: Politiet er måske blevet hacket
  11 september 2015 kl. 06.57
  Syd og Sønderjyllands Politi er lige nu ved at undersøge hvordan et tweet, med en kommentar til den nuværende flygtningesituation, er blevet sendt ud fra deres Twitter konto
  -Det er vist kun eksperter, der mener sådan noget sludder. Ekspert blåstempler frit lejde til flygtninge.
  Sådan lyder det i en besked, der fredag formiddag er dukket op og som Syd og Sønderjyllands Politi, bestemt ikke vil kendes ved.
  -Vi tager kraftig afstand fra sådan noget, ja du må godt citere mig for at kalde det noget baljepis, siger Kommunikationschef Helle Lundberg i dag til Ritzau.
  Ifølge politiets kommunikationsafdeling har de endnu ikke fundet ud af, hvordan det er sket. Det er Rigspolitiet, der har ansvaret for de sociale medier og de er lige nu ved at undersøge sagen, fortæller Syd og Sønderjyllands Politi til TV SYD.
  Der er for nogle minutter siden her udlagt et Tweet som på ingen måde repræsenterer kredsen. Vi undersøger p.t. om vi er hacket #politidk
  
  